CELEX: 52013PC0848
Language: hu
Date: 2014-01-22
Title: Javaslat A TANÁCS HATÁROZATA az Európai Közösség és tagállamai, valamint a Marokkói Királyság között a polgári globális navigációs műholdrendszerről (GNSS) szóló együttműködési megállapodás megkötéséről

|
			
		
		
		52013PC0848
		
			Javaslat A TANÁCS HATÁROZATA az Európai Közösség és tagállamai, valamint a Marokkói Királyság között a polgári globális navigációs műholdrendszerről (GNSS) szóló együttműködési megállapodás megkötéséről /* COM/2013/0848 final - 2013/0414 (NLE) */
			
				
		
		
			
			   	INDOKOLÁS
Marokkó szilárd szakértelemmel rendelkezik az
űrtechnológia és az űralkalmazások területén. Fejleszteni szeretné a
műholdas rádiónavigáció használatát a területén és a környező
régióban (Nyugat-Mediterrán Térség és Nyugat-Afrika) az e zónában specifikus
alkalmazásokat állítva középpontba.
A marokkói és európai vállalkozások az
űrágazat területén hosszú évek óta ipari együttműködési kapcsolatban
állnak egymással, ami biztos alapot jelent ahhoz, hogy az együttműködést
kiterjesszék e mindkét fél számára nagy jelentőségű területre.
A GALILEO programban való marokkói részvétel
ügyében a kapcsolatfelvétel 2004. március 24-én valósult meg, amikor
a marokkói infrastruktúraügyi és közlekedési miniszter találkozott az Európai
Bizottság energiaügyi és közlekedési főigazgatójával. Egy kétoldalú
egyeztetésekből álló fordulót követően a miniszter október 13-án
újabb levelet intézett a főigazgatóhoz, amelyben megerősítette
Marokkó azon szándékát, hogy a polgári célú műholdas rádiónavigációs
rendszer kapcsán együttműködési megállapodást írjon alá az Európai
Közösséggel.
Az Európai Bizottság – a Tanács
2005 április 21-én elfogadott tárgyalási meghatalmazása alapján –
tárgyalásokat folytatott, és 2005. november 8-án megállapodást
parafált a marokkói hatóságokkal. Az aláírásra történő felhatalmazásról
szóló 2006. november 27-i tanácsi határozat értelmében
2006. december 12-én sor került a megállapodás aláírására.
A megállapodásban a műholdas navigációval
és időmeghatározással kapcsolatban tervezett együttműködési tevékenységek
területei a következők: tudományos kutatás, ipari gyártás, képzés,
alkalmazás, szolgáltatás- és piacfejlesztés, kereskedelem, a rádióspektrummal
kapcsolatos kérdések, az integritással kapcsolatos kérdések, szabványosítás és
hitelesítés. A megállapodás várhatóan megerősíti az ezen ágazatokban
folytatott közös tevékenységeket, ami a felek polgárai, gazdasági ágazatai és
tudományos körei javát fogja szolgálni. Meg kell jegyezni, hogy a megállapodás
nem jár pénzügyi hatással az Európai Unió költségvetésére.
Marokkó az európai szomszédságpolitikában
részt vevő ország, amelynek ennélfogva joga van ahhoz, hogy részt vegyen az
új kutatási és innovációs keretprogramban (a továbbiakban: „Horizont 2020”
keretprogram). Marokkó ezenkívül a tudományos és műszaki
együttműködésről szóló megállapodást kötött az EU-val. Ez jó
lehetőséget teremt Marokkó számára arra, hogy az EU kutatási és innovációs
programjainak keretében részt vegyen a GNSS-rendszerrel összefüggő
kutatásban.
A megállapodásra tekintettel az EU és Marokkó
a közeljövőben szándéknyilatkozatot fog aláírni a GNSS-rendszerek
területén való együttműködésről, megerősítve azon szándékukat,
hogy ösztönözzék az e téren folytatott együttműködést és az európai
GNSS-programok által a földközi-tengeri térségben nyújtott szolgáltatások
intenzív felhasználását.
Az Európai Unió aláíró félként szereplő
tagállamai befejezték a megállapodás hatálybalépésével kapcsolatos belső
eljárásaikat.
Bulgária és Románia a jegyzőkönyv
elfogadásával a megállapodás részes felévé válik a Bolgár Köztársaság és
Románia csatlakozásának feltételeiről, valamint az Európai Unió alapját
képező szerződések kiigazításáról szóló okmány 6. cikke
(2) bekezdésének megfelelően.
Horvátország a jegyzőkönyv elfogadásával
a megállapodás részes felévé válik a Horvát Köztársaság csatlakozásának
feltételeiről, valamint az Európai Unióról szóló szerződés, az
Európai Unió működéséről szóló szerződés és az Európai Atomenergia-közösséget
létrehozó szerződés kiigazításáról szóló okmány 6. cikke (2) bekezdésének
megfelelően.
A Bizottság felkéri a Tanácsot, hogy az
Európai Parlament egyetértését követően az Európai Unió nevében fogadja el
a megállapodás megkötéséről szóló következő határozatjavaslatot.
2013/0414 (NLE)
Javaslat
A TANÁCS HATÁROZATA
az Európai Közösség és tagállamai, valamint a
Marokkói Királyság között a polgári globális navigációs
műholdrendszerről (GNSS) szóló együttműködési megállapodás
megkötéséről
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak
172. cikkére, összefüggésben 218. cikke (6) bekezdésének
a) pontjával,
tekintettel az Európai Bizottság javaslatára,
tekintettel az Európai Parlament egyetértésére[1],
mivel:
(1)                   
2005. április 21-én a Tanács
felhatalmazta a Bizottságot, hogy a polgári globális navigációs
műholdrendszerről (GNSS) szóló együttműködési megállapodás
megkötéséről tárgyalásokat kezdjen Marokkóval.
(2)                   
A 2006. november 27-i 10717/06 tanácsi
határozatnak megfelelően 2006. december 12-én sor került az
Európai Közösség és tagállamai, valamint a Marokkói Királyság között a polgári
globális navigációs műholdrendszerről (GNSS) létrejött
együttműködési megállapodás (a továbbiakban: megállapodás) aláírására.
(3)                   
Ez a megállapodás szorosabb együttműködést
tesz lehetővé Marokkóval a műholdas navigáció területén. Az európai
műholdas navigációs programok számos elemét végrehajtja.
(4)                   
A megállapodást az Európai Unió nevében jóvá kell
hagyni,
ELFOGADTA EZT A HATÁROZATOT: 
1. cikk
Az Európai Közösség és tagállamai, valamint a
Marokkói Királyság között a polgári globális navigációs
műholdrendszerről (GNSS) létrejött együttműködési megállapodás
az Európa Unió nevében jóváhagyásra kerül.
A megállapodás szövegét csatolták e
határozathoz.
2. cikk
A Tanács elnöke kijelöli azt a személyt, aki
jogosult a megállapodás 18. cikkének (1) bekezdésében meghatározott
értesítést az Európai Unió nevében elvégezni annak kifejezésére, hogy az
Európai Unió a megállapodást magára nézve jogilag kötelező erejűnek
ismeri el, és a következő értesítést teszi:
„A Lisszaboni Szerződés
2009. december 1-jei hatálybalépésének következményeként az Európai
Unió az Európai Közösség jogutódjává vált, és az említett időponttól fogva
az Európai Unió gyakorolja az Európai Közösség valamennyi jogát és viseli az
Európai Közösség valamennyi kötelezettségét. Ezért a megállapodás szövegében az
»Európai Közösség«-re való hivatkozásokat »Európai Unió«-ként kell értelmezni.”
3. cikk
Ez a határozat az elfogadásának napján lép
hatályba. A határozatot az Európai Unió Hivatalos Lapjában ki kell
hirdetni.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               Egyetértés kelte [201.. …].